 Waxa la yidhi milil korkii lama dhayo hadaanad nabarka sarayn oo aanad dhaymaha uu u baahan yahay ku daway-nayn, taataa-basho iyo dul taagniyi waxba sooma kordhiso ee way uga sii dartaa, kana sii xumaadaa halkii markii hore laga baqaayey, oo waxay noqotaa kaaf iyo kala dheeri, iyo ka dar oo dibi dhal, sidaas awgeed waa in ay komishanku kun jeer ka fekeraa waxa uu gacanta saaraayo inta aanu faraha la gelin dhooqo isku qalashay iyo biyo ajo ah oo la isku qooyey, xil nin yaqaan baa ka naxa, derejo doon aan ka war qabin-na wuu ku farxaa oo wuxu is yidhaahaa magac iyo maksab baad heshay, oo siddii uu xoolo uga dhan lahaa buu markiiba ku dhaqaaqaa, isaga oo aan ogayn xajiinta hoos daadsan, gocon-dhada ku dhex qarsoon, caran-carka aanad dhaadayn ee doqoni ma garatada ah, waxan ku soo gabaga-beeyey maqaalkan oo aan ku lee-yahay komishanka waxan idinka rabanaa in aad badbaa-disaan dalka iyo dadka, oo aanay farsama-diinu kelifin gacan ka hadal, hoos u dhac, niyad jab, kala yaac, marna umada walalaha ah aydaan cuqdad kala qaad-siin, ilaalisaan xasiloonida iyo isku xidh-naanta umda somaliland meel ay joogto-ba, waa in aad si adag ula dagaalan-taan ku wiirsi nacab iyo cid idiin soo hoos gasha, yaan siddii kuwii hore aanay gacanta ku qabn hawsha la idiin diray ajaanib,waayo dan inaga-ma laha wanaag ah, ee siddii ay isugu keen diri lahaayeen ayey intaas hoosta ka falki-nayaan, waxay inoo sooha-yaan miciyo abeeso, wixiinu haku jireen gacantiina, wa-xaaga yaan laguugu talin, haddii ay waxa in barayaan adiga oo talada haysta oo aan ku sii dayn tababar ha inoo furo, mase aha in ay kaa fara marooji-yaan awooda isu talis-kaaga, oo surmo ku gashado,oo xuurto kugu bakhtiisto hadhoow-na uu kugu qoslo, maanta waxa gacanta idiinku jitra mustaqbalkii somaliland ee si laba jibaaran waa in aad uga fekertaan, iskuna duubnaataan, oo aan la idinkala xadin. 